dagslån
Store norske leksikon,Økonomi og næringsliv,Bank og finans,Bank
Dagslån er korte utlån fra sentralbanken Norges Bank til banker for å dekke midlertidige behov for likviditetstilførsel.
Ordningen ble innført i 1965, men reglene for ordningen er blitt revidert flere ganger siden.Etter ordningen får hver forretnings- eller sparebank en ramme for dagslån som er avhengig av bankens forvaltningskapital. Den enkelte bank bestemmer selv når den vil ta opp dagslån, men summen lånene som tas opp i løpet av hver halve måned, kan ikke overstige lånerammen.Norges Bank kan påvirke omfanget av bankenes dagslån dels ved å endre dagslånsrenten, eller D-lånsrenten, og dels ved å gjennomføre endringer i selve låneordningen.En endring i D-lånsrenten vil føre til endringer i rentene på pengemarkedet og kan derfor benyttes til å påvirke kortsiktige internasjonale kapitalbevegelser.D-lånsrenten spiller en viktig rolle som signalrente: en renteforhøyelse gir et signal til aktørene i pengemarkedet om at Norges Bank ønsker å stramme inn den økonomiske politikk. Les mer i Store norske leksikon Norges Bank